**Antti Reivonen** (s. 13. helmikuuta 1988 Uusikaupunki) on suomalainen entinen jääkiekkoilija, pelipaikaltaan vasen laitahyökkääjä. Hän pelasi urallaan SM-liigaa Turun Palloseurassa yhteensä 78 runkosarjaottelua tehopistein 5+5=10 ja keräten kymmenen jäähyminuuttia. Uransa kolme viimeistä kauttaan Reivonen vietti Mestiksessä.

Ura
---

### Seuraura

Reivonen aloitti jääkiekon kotikaupungissaan Uudessakaupungissa ja Jää-Kotkien joukkueessa. Hän siirtyi 15-vuotiaana kaudeksi 2003–2004 Turun Palloseuraan. Reivonen nostettiin kaudeksi 2007–2008 TPS:n SM-liigarinkiin ja hän pelasi sen aikana 17 runkosarjaottelua tehoin 1+2=3. Liigauransa avausmaalin Reivonen teki 1. marraskuuta 2007 vieraissa Tapparaa vastaan. Samassa kuussa hän teki TPS:n kanssa kolmivuotisen jatkosopimuksen. Pian tämän jälkeen Reivosen kausi päättyi kuitenkin olkapäävammaan. Hän pelasi kauden aikana miesten pelejä myös kolmen Mestis-ottelun verran alle 20-vuotiaiden maajoukkueessa.

Palattuaan kaukaloihin Reivonen ei onnistunut vakiinnuttamaan paikkaa TPS:n kokoonpanossa. Kaudella 2008–2009 hän pelasi 35 runkosarjaottelua tehoin 2+3=5. Reivonen vahvisti myös TPS:n A-nuoria, jotka voittivat SM-hopeaa keväällä 2009. Kaudella 2009–2010 hän pelasi ainoastaan TPS:n liigajoukkueessa 26 runkosarjaottelua tehden kaksi maalia. Pieneen rooliin jääneen Reivosen kautta lyhensi myös muutaman viikon ajan hänen lokakuussa 2009 saama sormivamma. Hän voitti Suomenmestaruuden keväällä 2010.

Kaudeksi 2010–2011 Reivonen siirtyi Mestis-joukkue Kajaanin Hokkiin hakemaan uutta nousua uralleen. Yhden siellä vietetyn kauden jälkeen hän teki vuoden mittaisen sopimuksen TuTon kanssa kesäkuussa 2011. Huhtikuussa 2012 Reivonen teki vuoden mittaisen jatkosopimuksen joukkueen kanssa. Hän kuitenkin loukkasi olkapäänsä jo ennen harjoituskauden alkua ja on sivussa sarja-avauksesta. Reivosen olkapäävamma jatkui läpi kauden 2012–2013, jonka aikana hän pelasi vain kahdeksan runkosarjaottelua. Reivosen pelaajaura päättyi kevääseen 2013.

### Maajoukkueura

Reivonen pelasi viisi poikien maaottelua World U-17 Hockey Challengessa kaudella 2004–2005.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2007–2008 | Suomi U20 | Mestis | 3 | 0 | 0 | 0 | 0 | – | – | – | – | – |
|  | TPS | SM-liiga | 17 | 1 | 2 | 3 | 0 | – | – | – | – | – |
| 2008–2009 | TPS | SM-liiga | 35 | 2 | 3 | 5 | 2 | – | – | – | – | – |
| 2009–2010 | TPS | SM-liiga | 26 | 2 | 0 | 2 | 8 | – | – | – | – | – | Kanada-malja |
| 2010–2011 | Hokki | Mestis | 48 | 6 | 9 | 15 | 4 | – | – | – | – | – |
| 2011–2012 | TuTo | Mestis | 40 | 11 | 6 | 17 | 10 | 4 | 0 | 0 | 0 | 0 |
| 2012–2013 | TuTo | Mestis | 8 | 1 | 1 | 2 | 0 | – | – | – | – | – |
| 3 kautta | yhteensä | SM-liiga | 78 | 5 | 5 | 10 | 10 | – | – | – | – | – |
| 4 kautta | yhteensä | Mestis | 99 | 18 | 16 | 34 | 14 | 4 | 0 | 0 | 0 | 0 |

Lähteet
-------

* Antti Reivonen The Internet Hockey Databasessa (englanniksi)
* Antti Reivonen *Elite Prospects*. Everysport Media Group AB.  (englanniksi)

### Viitteet

1. 1 2 3 4  Antti Reivonen *Elite Prospects*. Everysport Media Group AB.  (englanniksi)
2. ↑  TPS solmi juniorisopimuksia  27.4.2007. Jatkoaika.com. Viitattu 1.9.2011.
3. ↑  Tilastot – Liiga  1.11.2007. Liiga. Viitattu 1.9.2011. [vanhentunut linkki]
4. ↑  Antti Reivoselle jatkosopimus  17.11.2007. Jatkoaika.com. Viitattu 1.9.2011.
5. ↑  Antti Reivosen kausi ohi  23.11.2007. Jatkoaika.com. Viitattu 1.9.2011.
6. ↑  Antti Reivosella sormivamma  12.10.2009. Jatkoaika.com. Viitattu 1.9.2011.
7. ↑  Antti Reivonen Hokkiin  9.8.2010. Jatkoaika.com. Viitattu 1.9.2011.
8. ↑  TPS-hyökkääjä leikkauspöydän kautta Mestikseen *iltasanomat.fi*.  9.8.2010. Ilta-Sanomat. Viitattu 6.9.2010.
9. ↑  TuTolle kovia sopimuksia – Vuorisalo tekee paluun  15.6.2011. Jatkoaika.com. Viitattu 1.9.2011.
10. ↑  TUTO löysi ykkössentterinsä  12.4.2012. Jatkoaika.com. Viitattu 29.8.2012.
11. ↑  TUTO Hockeyn testipelaajistossa vaihtuvuutta  7.8.2012. Jatkoaika.com. Viitattu 29.8.2012.